
МИНИСТЕРСТВО НА ЗЕМЕДЕЛИЕТО И ХРАНИТЕ

СЕВЕРНОЦЕНТРАЛНО ДЪРЖАВНО ПРЕДПРИЯТИЕ – ДП ГАБРОВО

5300 Габрово, ул. „Бодра смяна” № 3, ПК 3 ,тел. 066 800077; факс: 066 800094

e-mail: dpgabrovo@mzh.government.bg   office@scdp.bg, www.scdp.bg
_______________________________________________________________________________

СЦДП ДП ГАБРОВО, ДГС БОЛЯРКА СА ДОМАКИНИ НА ИНИЦИАТИВАТА

„КОГАТО СТАНЕМ 100 000 – ЩЕ ПОСАДИМ ГОРА“
НА 25.03.2017Г. В С. ВОНЕЩА ВОДА ФОНДАЦИЯТА ЩЕ ЗАСАДИ 3 300 ФИДАНКИ
Това е една чиста инициатива на Фондация „77“ от хората за хората, която има за цел да засажда нови гори и дървета за България! Целта е също да оставим по-добра планета за децата ни и по-добри деца за планетата ни!
А ето и програмата, която можете откриете и на сайта на фондацията (gorata.bg):
Искате да засадите дърво? Да направите добро?
Искате слънце, природа и прекрасни емоции?
Да дадете пример на децата си?

Добре дошли! Очаквахме Ви! 

Това събитие е част от ♥ НАЦИОНАЛНА ЗАЛЕСИТЕЛНА КАМПАНИЯ ПРОЛЕТ 2017 ♥ и е за ВЕЛИКО ТЪРНОВО, ГАБРОВО, ТРЯВНА, ДРЯНОВО, ГОРНА ОРЯХОВИЦА, ЛЯСКОВЕЦ и региона,

ще има аналогични събития за София-Перник-Сливница-Драгоман-Костинброд, Пловдив-Пазарджик-Асеновград-Пещера-Велинград, Варна-Добрич-Шумен, Бургас и региона, Велико Търново-Габрово-Дряново-Горна Оряховица, както за разасадникови събития за Невестино-Кюстендил-Благоевград-Перник и Етрополе-Правец-Ботевград.

Скоро ще можем да се гордеем със засадените от нас над 200 000 нови дървета за България!

❀❀❀КОГА?❀❀❀
25.03.17 г., събота

❀❀❀КЪДЕ?❀❀❀
с. Вонеща вода (среща на площада в 10:00), селото е близо до Велико Търново, недалеч от Габрово, Дряново, Трявна, Горна Оряховица, Лясковец и др.

ЛОКАЦИЯ: https://goo.gl/fmGTwb
❀❀❀ЗАЩО?❀❀❀
Защото хората от ВЕЛИКО ТЪРНОВО, ГАБРОВО, ТРЯВНА, ДРЯНОВО, ГОРНА ОРЯХОВИЦА, ЛЯСКОВЕЦ и региона заслужават да е по-зелено и по-красиво, защото има смисъл, защото ние градим света, в който живеем! Защото един ден някой ще стои на сянка, благодарен за засаденото от Вас дърво. Защото можете да направите нещо добро и смислено!

❀❀❀КАК?❀❀❀
С усмивки, с нетърпение и с удоволствие, с желание и ентусиазъм, с увереност, че правим красиво добро! Всичко е осигурено от нас и нашите домакини, всичко ще Ви бъде обяснено и показано - лесно е.

❀❀❀КАКВО ЩЕ ПРАВИМ?❀❀❀
Ще засаждаме 3 300 дъба и цер, ще се смеем, ще пеем, ще танцуваме, ще се забавляваме... ще изпитваме удоволствие и радост от добре свършената работа! 

❀❀❀КАК ДА ПОМОГНЕТЕ И СЕГА?❀❀❀
Поканете Вашите приятели, споделете събитието и елате :)!

❀❀❀КАКВО ДА СИ НОСИТЕ?❀❀❀
1. Удобни и подходящи за сезона дрехи и обувки.
2. Храна и вода за Вас - има условия за пикник.
3. Български знамена - това са новите дървета за България!
4. Ръкавици за работа - полезни са.
5. Добро настроение и усмивки.
6. Инструменти има осигурени от нас, но ако имате ще е полезно да има повече - прави лопати, мотики, меч на Колесов.
7. Музикални инструменти, ако имате, хубаво е да се повеселим.

❀❀❀ПОДХОДЯЩО ЛИ Е ЗА ДЕЦА?❀❀❀
ДА! Възпитателно е, вдъхновяващо, усмихващо, изграждащо, а въздухът е чист...И ще има и подаръци :). Времето ще е пролетно.

❀❀❀БЛАГОДАРИМ НА❀❀❀
Благодарим на Северно Централното Държавно предприятие и
"ДГС-Болярка”, които са и наши домакини.

Благодарим на всички Вас, чудесно е да можем да засадим още няколко хиляди дървета, отново ЗАЕДНО.

❀❀❀---❀❀❀
Следете ни в интернет на www.gorata.bg, 
страницата ни във FB:www.facebook.com/100000.GORA/  за още информация и добри дела!

